REPUBLIKA SRBIJA

NARODNA SKUPŠTINA

Odbor za Kosovo i Metohiju

01 Broj: 06-2/133-16

28. jun 2016. godine

B e o g r a d

ZAPISNIK

SA PRVE SEDNICE ODBORA ZA KOSOVO I METOHIJU

Sednica je održana 28. juna 2016. godine u sali 2. Doma Narodne skupštine sa početkom u 12.00 časova.

Saglasno članu 25. stav 2, Poslovnika Narodne skupštine Republike Srbije sednicom je predsedavao narodni poslanik Miroljub Stanković.

Sednici su prisustvovali sledeći članovi Odbora: mr Milovan Drecun, Mirko Krlić, Miodrag Linta, Jelena Mijatović, Andreja Mladenović, Aleksandar Čotrić, Tanja Tomašević Damnjanović, Zvonimir Stević, Božidar Delić, Miljan Damjanović, Jasmina Nikolić i Goran Bogdanović, kao i zamenici članova Odbora: Marko Blagojević i dr Sanda Rašković Ivić.

Sednici opravdano nisu prisustvovali članovi Odbora : Milovan Krivokapić, Gordana Čomić i Boško Obradović.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1, Poslovnika Narodne skupštine Republike Srbije, a zatim se prešlo na rad prema utvrđenom

D n e v n o m r e d u

1. Izbor predsednika Odbora ;
2. Izbor zamenika predsednika Odbora;

Po prvoj tački dnevnog reda predsedavajući Miroljub Stanković je predložio mr Milovana Drecuna za predsednika Odbora i pitao da li ima još predloga. U diskusiji po prvoj tački govorila je dr Sanda Rašković Ivić i predložila Slavišu Ristića za predsednika. Pošto nije bilo drugih predloga, pristupilo se glasanju i **većinom glasova izabran je mr Milovan Drecun za predsednika Odbora za Kosovo i Metohiju.**

Predsedavanje sednicom nastavio je novoizabrani predsednik Odbora mr Milovan Drecun, koji se na početku zahvalio članovima Odbora na podršci i izrazio očekivanje međusobne saradnje i prešao na rad po drugoj tački dnevnog reda.

Predsednik Odbora je predložio narodnog poslanika Gorana Bogdanovića za zamenika predsednika Odbora. U diskusiji po drugoj tački govorili su Jasmina Nikolić i Miljan Damnjanović, članovi Odbora. Pošto drugih predloga nije bilo, pristupilo se glasanju i **narodni poslanik Goran Bogdanović je većinom glasova izabran za zamenika predsednika Odbora za Kosovo i Metohiju.**

Predsednik Odbora se zahvalio prisutnima na saradnji i zaključio Prvu sednicu Odbora za Kosovo i Metohiju.

Sednica je završena u 12,15 časova.

SEKRETAR ODBORA PREDSEDNIK

Jelena Đorić mr Milovan Drecun